Sukkasadon kotilato: heinäkuuta 2009
Nyt ennakkotiedoksi ja eteenpäin kerrottavaksi: Sukkasatoa kerätään tänäkin vuonna 1.9.-31.10. Ilmoittautuminen tapahtuu 17.-28.8., siitä ja kaikesta muusta tulee tulevien viikkojen aikana jälleen tarkat ohjeet tänne Kotilato-blogiin. Älä siis iilmoittaudu vielä! Tiedotan tempauksesta aikanaan kaikilla mahdollisilla käsityöfoorumeilla, mutta sanaa saa toki viedä blogeissa ym. eteenpäin jo nyt.
Ensimmäisenä vuonna meitä oli 120, viime vuonna jo 187. Koska Bloggerissa voi nykyään olla vain 100 kirjoittajaa per blogi, loin viime vuonna kaksi alablogia: Hillokellarin ja Heinäladon. Niihin kerätään sukkasatoa myös tänä vuonna. (Jos kävisi niin iloisesti, etteivät sukittelijat mahtuisi tänä vuonna kahteen blogiin, tehdään sitten kolmas.) Olen pyyhkinyt molemmista hämähäkinverkkoja, eli poistanut kaikkien kirjoittajien käyttöoikeudet viimevuotiseen alablogiinsa. On tuurista kiinni, kummassa olette tänä vuonna! Kaikki tiedotus tapahtuu kuitenkin tämän Kotilato-blogin kautta.
Viime vuonna homma alkoi emolle käydä jo rankaksi, kun jokaviikkoinen saldojen lasku kahdesta alablogista ja lisäksi aika suurimuotoinen arvonta verotti voimia. Siksi huutelen nyt myös apuemäntien perään. Siihen hommaan saa ilmoittautua vaikka heti osoitteessa kaisantuumooksia@gmail.com (huom. 2 o-kirjainta tuumooksia-sanassa!)
Myös arpajaisia järjestetään varmaan tänäkin vuonna, jos joku lahjoittaa palkintoja, ja hyväntekeväisyystempauksista tiedotetaan myös. Jätin viimevuotiset tempaukset Kotilatoon, ilmoittakaa jos täällä on jokin joka ei ole enää voimassa, niin poistan sen. Tai jos tiedätte jonkin listasta puuttuvan tempauksen, kertokaa.
Nappi tulee tässä. Saa levittää. :)
Lähettänyt Kaisa klo 16.46 8 kommenttia: Linkit tähän tekstiin